Kubanės Liaudies Respublika
Kubanės Liaudies Respublika (rus. Кубанская Народная Республика, ukr. Кубанська Народна Республiка) – valstybė egzistavusi Rusijos pilietinio karo metu, apimanti dabartinio Kubanės regiono Rusijoje teritoriją. 1918 m. sausio 28 d. Kubanės taryba paskelbė respubliką, o vasario 16 d. – nepriklausomybę. Ji apėmė visą buvusios Rusijos imperijos Kubanės srities teritoriją. Per trumpą nepriklausomybės laikotarpį ji nesėkmingai siekė susijungti su Ukrainos Liaudies Respublika ir Gruzijos Demokratine Respublika. 1919 m. lapkričio 6 d. Kubanės Liaudies Respubliką de facto okupavo Antono Denikino pajėgos, o 1920 m. pavasarį ją visiškai okupavo ir aneksavo sovietai.